runetrust/blame-folketinget-dk huggingface dataset:
Sandy Brinck (S), 2003-11-12:
Så også statsministeren har for et års tid siden afvist, at man skulle bruge den her reguleringsmodel, og derfor synes jeg, at kollegerne her i Folketingssalen, men så sandelig i mindst lige så høj grad borgerne har brug for at få at vide, hvad der er sket på det års tid, siden Venstre er vendt fuldstændig rundt på en tallerken.
Katrine Robsøe (RV), 2024-01-30:
Vi har jo et regionalt uddannelsesansvar i forhold til vores professionsuddannelser, og hvis man kan give friheden ud til de enkelte steder til at lave nogle afvejninger af nogle bestemte ting, så tror jeg også, det kan være med til at sørge for, at vi faktisk gør det attraktivt at søge ind på nogle bestemte steder, også uden for de største byer.
Jeppe Jakobsen (DF), 2019-02-28:
Udfordringen er jo igen lidt det her med, at selv om FN burde være en organisation, man på det her område havde tillid til, så har FN jo også den svaghed, at nogle af de her afgørelser har et politisk tilsnit, som gør, at f.eks. et land som Kina bliver ved med at undslå sig den berettigede kritik og de berettigede sanktioner, der burde være imod en diktaturstat som Kina, og derfor vil Kina jo muligvis kunne slippe igennem nåleøjet med et forslag som det her.
Helge Adam Møller (KF), 2005-01-12:
Hvis man accepterer, at han var statsterrorist – og det mener jeg helt klart at han var – så er argumentet herfor, at det jo altså er terrorisme at angribe et andet land, at fyre raketter af mod andre, at henrette sin egen befolkning, ved hjælp af giftgas at henrette kurderne i den nordlige del af Irak; at henrette folk uden dom og ret er statsterrorisme.
Marlene Borst Hansen (RV), 2018-05-16:
Jeg er helt overbevist om, at alle de mange folkevalgte ude i landets kommuner – folkevalgte, ligesom vi er herinde; vi er jo fra de samme partier – deler alt det, vi har stået og debatteret her i dag; de deler intentionen om, at man skal blive endnu bedre til at lave ordentlige pårørendeinitiativer.
Poul Andersen (S), 2011-03-03:
Det er også sådan, som jeg sagde på gruppemødet her til morgen, at man kan få nogle oplevelser, der ligesom sætter tingene i relief: Når man tager en taxa herinde fra Folketinget for at nå et tog for at komme hjem til møde, når man ikke længere end over til Tivoli, før politiet kommer bagefter med blåt blink og banker pænt på taget og siger til chaufføren: Vil De lige være venlig at rulle ned, og så kan De samtidig afregne med Deres kunde der, for vi klipper pladerne nu.
Kirsten Brosbøl (S), 2006-03-21:
Alene på den direkte bilaterale bistand til Afrika er der sparet i de første år, regeringen sad, mindst 1,3 mia. kr. set i forhold til 2001 – penge, der kunne have forebygget tusindvis af uønskede graviditeter, hivtilfælde og dødsfald i forbindelse med fødsler.
Jørn Jespersen (SF), 2001-01-09:
Det tager SF så konsekvensen af og siger, at vi støtter, at man kan offentliggøre dem med det samme, og vi går ud fra, at man tilrettelægger det sådan, at der er en meget høj grad af sikkerhed for, at det er rigtige oplysninger, der bliver offentliggjort.
Frank Dahlgaard (UP), 2000-03-21:
Jeg må også spørge skatteministeren, om han ikke er bekendt med, at den socialdemokratiske formand for Folketingets Europaudvalg, hr. Claus Larsen-Jensen, i hvert fald i medierne er citeret for at tilkendegive, at opbygningen af sådanne bufferfonde i Danmark er noget, der må overvejes.
John Vinther (KF), 1999-05-12:
Vi kan ikke støtte Fremskridtspartiets forslag, fordi det kun tager en lille flig ud af en større sammenhæng. Vi vil gerne reformere hele skattesystemet, og det forhold, at Fremskridtspartiets forslag så også koster 185 mio. kr., som det umiddelbart vil være svært at dække ind igen, medvirker også til afvisningen.
Pernille Vigsø Bagge (SF), 2008-02-26:
Jeg mener faktisk ikke, at VKO anerkender de problemer, der reelt er i folkeskolen, for vi ser jo ikke andet svar, end at der er afsat en eller anden udefinerbar bunke penge, som man ikke ved om er nye eller gamle penge, og man ved i øvrigt heller ikke, hvor mange af de penge, der er afsat, der skal bruges på folkeskolen, eller hvad det er, de skal bruges til i folkeskolen.
Brigitte Klintskov Jerkel (KF), 2017-05-02:
I lovforslaget foreslås der nye procedurer for udpegning af formanden og de øvrige eksterne medlemmer af bestyrelsen, som vil bidrage til større åbenhed og gennemsigtighed i proceduren for udpegning og afspejle universiteternes store samfundsmæssige betydning og ansvar.
Niels Helveg Petersen (RV), 2000-04-26:
Rusland har taget visse positive skridt: Tre Europarådseksperter kan arbejde i menneskerettighedskommissær Vladimir Kalamanovs kontor, Internationalt Røde Kors har fået løfte om adgang til tilbageholdelseslejren i regionen, OSCE's bistandsgruppe er på vej tilbage, der er taget skridt til en række anklager for krænkelser af menneskerettighederne, og den russiske duma har nedsat en kommission til normalisering af situationen i Tjetjenien og beskyttelse af menneskerettighederne.
Torsten Gejl (ALT), 2021-02-11:
Men hvis ordføreren mener, at det her er løsningen, at det her forslag skal vedtages, så åbner ordføreren jo for et regnestykke, som ordføreren overhovedet ikke ved hvordan hænger sammen, hvordan vil ende eller kender konsekvensen af, i forhold til at vi kommer til at ophæve den måde at regne på, som det er lykkedes at indføre i verden.
Lars Løkke Rasmussen (V), 2003-01-23:
Så jeg vil gerne kvittere for det, ser frem til udvalgsarbejdet, og jeg ser også frem til at gå i dialog om det spørgsmål, som flere ordførere har været inde på, og som også overrasker mig selv, nemlig de signaler, der har været fra dele af det storkøbenhavnske område om, at den historiske samordning, der har været, nu ikke pr. definition er sikret.
Betina Kastbjerg (DD), 2024-05-21:
I Danmarksdemokraterne mener vi jo, at voldtægt og voldtægtsforsøg er fuldstændig frygtelige forbrydelser, som man kan udsætte et andet menneske for, og derfor mener vi jo selvfølgelig også, at straffen for voldtægt og voldtægtsforsøg bør være betydelig hårdere, end den er i dag.
Josephine Fock (ALT), 2016-05-09:
Når Liberal Alliances ordfører stod her tidligere og sagde, at vi gik ind for Vederlagskommissionens arbejde, er det korrekt med de tilføjelser, at vi synes, der skulle have været fuldstændig modregning, hvis man gik ud og påtog sig et andet job eller et andet politisk hverv.
Kamal Qureshi (SF), 2005-04-27:
Blandt den ældre del af befolkningen, som i dag har en overrepræsentation af hjerte-kar-sygdomme eller lignende, er jo de udlændinge, der kom hertil og tog alle de job, som ingen andre ville have – de var dårligt betalt, de var med skæve arbejdstider, og mange gange var der også et dårligt arbejdsmiljø forbundet med dem.
Bertel Haarder (V), 2011-04-13:
Selv om andelen af rygere falder i alle socialgrupper, er andelen af rygere ca. tre gange så stor blandt borgere med ingen eller kort uddannelse i forhold til dem, der har den længste uddannelse, og det er medvirkende til, at levealderen forøges langt mere for folk med lang uddannelse end for folk med kort eller ingen uddannelse.
Keld Albrechtsen (EL), 2003-04-10:
Så vil vi gå ud til befolkningen, deltage i møder, få en debat udeomkring om, om man i befolkningen virkelig synes, at det er en god idé med tvangssalg af almene boliger, og om man virkelig synes, det er en god idé, at der skal gennemføres en forskelsbehandling med hensyn til råderet mellem ejere og lejere.
Pia Gjellerup (S), 2002-03-19:
Vi mener i Socialdemokratiet, at det er fuldstændig i orden og rigtigt at vurdere indsatser alle steder, at reducere indsatsen, det, vi med et lidt populært udtryk kalder at trykke systemerne på maven for at sørge for, at man hele tiden ser: Er der et eller andet sted, hvor der godt kan undværes noget, er der mulighed for at reducere indsatsen nogle steder?
Jørgen Arbo-Bæhr (EL), 2007-04-19:
Når nu fru Irene Simonsen siger, at hun er bekymret for de 85 pct., som bliver fastholdt på starthjælpen, så er det, jeg godt kunne tænke mig at vide, hvor langt den bekymring rækker, for med lovforslaget bliver de her mennesker jo fastholdt på den særlig lave starthjælp også efter 7 år.
Sophie Løhde (V), 2023-02-22:
Det kunne man ikke enes om på daværende tidspunkt, og det er jo derfor, at jeg er stolt og glad for, at vi nu har en regering, der, som led i sit regeringsgrundlag, har prioriteret at øremærke et historisk stort løft til psykiatrien, så en 10-årsplan også kan blive fuldt finansieret.
Sophie Løhde (V), 2016-10-26:
Når eksempelvis Det Etiske Råd om HPV-vaccinationsprogrammet melder ud, at programmets elementer »udgør samlet set et godt grundlag for en reflekteret stillingtagen«, og rådet om informationspjecen om HPV-vaccinationen konkluderer, at den »rummer ... fyldig information om de oplevede bivirkninger og usikkerheder ved vaccination«, så synes jeg, at HPV-vaccinationsprogrammet er et eksempel på, hvordan sundhedsmyndighederne formår at afveje hensynet både til borgernes selvbestemmelse og til folkesundheden uden lovgivning.
Frank Jensen (S), 2001-01-25:
Men regeringen er ikke enig i, at en anerkendelse af disse værdier bør ske i form af en underskrift på et stykke papir, f.eks. som foreslået på en ansøgning om dansk indfødsret. Den enkelte skulle gerne få det danske samfunds værdier ind på rygraden, så vedkommende føler, at disse værdier er en integreret del af hans eller hendes eget værdigrundlag.
Samira Nawa (RV), 2025-04-22:
For med den udtalelse fra august sidste år fra statsministeren blev velfærdsaftalen fra 2006 pludselig til en kæmpestor debat, og i dag ser vi jo, at et af de partier, der dengang stod bag aftalen, nemlig Dansk Folkeparti, her fra talerstolen siger, at man stemmer imod det.
Jacob Jensen (V), 2012-05-10:
De dispensationsmuligheder, som gælder i dag, bliver der vel ikke ændret ved, når frikommuneloven træder i kraft, forstået på den måde, at det ikke er sådan, at man lettere kan få dispensation ud fra gældende muligheder, fordi man bliver en frikommune, i forhold til, hvis man ikke er en frikommune.
Poul Fischer (DF), 2004-01-15:
Det betyder at overføre Banestyrelsens myndighedsopgaver til en Trafikstyrelse, hvorefter Banestyrelsen vil fremstå som en ren produktionsvirksomhed med ansvar for drift, anlæg og vedligeholdelse af jernbanenettet, og en styrkelse af ledelsesstrukturen i Banestyrelsen ved indsættelse af en professionel bestyrelse; denne første del er vedtaget med det lovforslag, vi vedtog her i Folketinget før jul, hvor Banestyrelsen samtidig tog navneforandring til Banedanmark.
Birthe Skaarup (DF), 2006-12-14:
Det har fyldt meget i debatten, og jeg faldt over et indlæg, som en 42-årig kvinde i Hørsholm skrev til den lokale avis, Frederiksborg Amts Avis, og nu citerer jeg direkte fra hendes henvendelse: Vi skal bestemt være gode til at kritisere systemet, når det ikke virker, for uden den kritik og det pres er det ikke sikkert, at politikerne lytter, men min pointe er, at vi søreme også skal huske at rose, når vi har haft gode oplevelser, for det er den energi, der driver dagligdagen for de mange vidunderlige ildsjæle rundtomkring på hospitalerne.
Tom Behnke (KF), 2010-04-12:
Det kan jo både være spirituskørsel, kørsel, når man er påvirket af narkotika og medicin, eller hvis man i al for høj fart ikke er i stand til at føre køretøjet på fuldt betryggende vis, eller man i øvrigt tilsidesætter væsentlige hensyn til færdselssikkerheden og dermed optræder ganske vanvittigt i trafikken.
Pernille Rosenkrantz-Theil (S), 2024-04-25:
Det vil sige, at man fra tue til tue har besluttet nogle ting, men aldrig rigtig fået det ind i de samme rammer, som man f.eks. har på skoleområdet, hvor man jo har store forligskredse eller i hvert fald aftalekredse på de forskellige områder som en rygrad i det politiske arbejde, der foregår.
Søren Søndergaard (EL), 2004-06-03:
Jeg har sådan set bare et enkelt spørgsmål til den socialdemokratiske ordfører, og det er: Hvad tror den socialdemokratiske ordfører egentlig er baggrunden for, at Europa-Kommissionen fremlægger et forslag, der i den grad er en bombe under fagorganiserede arbejderes rettigheder?
Line Barfod (EL), 2005-12-09:
Jeg forstår ikke helt, hvorfor man her bare vil slippe det løs, når vi på alle andre områder i samfundet ser, hvordan man indfører flere og flere autorisationer, skærper kravene til at få autorisation og giver bedre muligheder for at fratage autorisation, bl.a. med den begrundelse, at samfundet bliver mere og mere indviklet, lovgivning osv. bliver mere og mere indviklet, og derfor skal vi have fagfolk til at operere på de forskellige områder.
Frank Aaen (EL), 2010-12-16:
Men altså igen: Det forslag, der kom fra SF på årsmødet sidste år, om, at SF går ind for en statsbank, der skal være en konkurrent til de private banker, og som skal levere ydelser, som folk har brug for, og ikke tjene aktionærernes interesser, men samfundets, er altså stadig væk SF's politik.
Morten Helveg Petersen (RV), 2009-01-13:
Overvismand Peter Birch Sørensen sagde til Politiken den 14. december sidste år: »Hvis ikke man får realiseret 2015-planen, så vil politikerne være tvunget til at kræve højere skatter eller skære ned på de offentlige udgifter efter 2015.«
Morten Bødskov (S), 2013-04-24:
Så når jeg den 10. april i år udtalte, at der var grundlag for »forsigtig optimisme« med hensyn til den verserende konflikt i bandemiljøet i hovedstadsområdet, ja, så baserede det sig naturligvis på en på daværende tidspunkt aktuel trusselsvurdering fra NEC.
Karsten Hønge (SF), 2023-11-09:
Men hvorvidt det er proportionalt sat over for, at Hamas jo også gemmer sig under hospitaler og i tunneller og sender deres våben og soldater af sted i ambulancer og camouflerer sig – hvad de selvfølgelig vil gøre, fordi de vil gøre, hvad de kan for at stå stærkest muligt – vil jeg simpelt hen sige er for tidligt at vurdere.
Steen Gade (SF), 2007-01-24:
Når det kun er handel, ja, så er vi ikke nogen stormagt, så er der protektionistiske kræfter i alle lande, der forener sig, men vi er det, når det handler om udvikling, og det er jo derfor, det i hele tonen i dag og i det, vi har arbejdet på at få vedtaget, er udvikling, der står i fokus.
Tom Behnke (KF), 2008-04-10:
Når vi taler om nogle, der her i landet udgør en trussel mod landets sikkerhed, har vi jo vedtaget en procedure, som går ud på, at Politiets Efterretningstjeneste laver en meget grundig undersøgelse og kommer med en indstilling om administrativ inddragelse af opholdstilladelse, hvis det vurderes, at vedkommende er en fare for landets sikkerhed.
Brian Mikkelsen (KF), 2013-12-20:
Hvis hr. Thomas Jensens ræsonnement skal føres ud i livet og man skal betale den skat, man nu engang skal betale, så forventer jeg også, at Socialdemokraterne støtter det beslutningsforslag, som vi fremsætter, og som betyder, at andelshavere får samme vilkår som boligejere.
Søren Søndergaard (EL), 2001-05-31:
Siden det lykkedes Rusland at indtage Grosnij og andre større byer, har der ikke været meget fokus på Tjetjenien, men som dokumenteret af rapporter fra internationale menneskerettighedsorganisationer, så optræder de russiske styrker som en besættelsesmagt, der likviderer, torterer, terroriserer og plyndrer den civile tjetjenske befolkning.
Ole Sohn (SF), 1999-12-09:
Derfor undrer det mig, at fru Pernille Sams har den opfattelse, at det vil være bedre både for de små og mellemstore virksomheder at have en permanent tilskudsordning, som ikke opfordrer dem til at effektivisere deres arbejde, fordi der jo løbende kommer penge ind fra staten til at lette administrationsopgaverne.
Ole Stavad (S), 2000-11-16:
Det er ikke acceptabelt efter min opfattelse, og derfor synes jeg, at i stedet for at en række ordførere måske bruger ret mange kræfter på at reklamere for at køre til Tyskland, så skulle vi måske i fællesskab - på trods af nogle uenigheder omkring nogle afgifter - bruge nogle fælles kræfter på at lægge et pres på de virksomheder, der er med til at skabe den konkurrenceforvridning, som kun i en beskeden udstrækning har at gøre med afgiftsforskelle.
Rune Lund (EL), 2005-11-03:
Så det nytter altså heller ikke, sådan som det er blevet gjort i de forskellige ordførertaler, der har været heroppe fra talerstolen under denne her debat, at sige: Det er bare, fordi Enhedslisten hader bilister, og det er bare, fordi Enhedslisten ønsker, at alle bilister bliver smidt i havet.
Line Barfod (EL), 2011-05-30:
Men hvis ikke ministeren snart kommer med den udstrakte hånd, som vi har hørt om i dag, men som vi endnu ikke har set noget konkret udtryk for, bliver det altså svært at tro på, at regeringspartierne virkelig mener det, de siger, og at det ikke bare handler om, at man reelt hverken ønsker en tvungen ordning eller tror på, at en frivillig ordning kan lade sig gøre, og derfor reelt ikke vil være med til at løse problemerne for selvstændige i forhold til barsel.
Leila Stockmarr (EL), 2025-12-17:
Der blæser mange vinde i blå blok, når det kommer til klimapolitik, og de er jo ikke alle særlig grønne, og der er partier, som vil have afgørende mandater i den blok, og som f.eks. ikke ønsker at være en del af klimaloven eller synes vi skal have en klimalov.
Brian Mikkelsen (KF), 2011-11-24:
Med hensyn til skræmmekampagne synes jeg også, det er vigtigt at understrege over for den socialdemokratiske ordfører, at vi på intet tidspunkt – det er også vigtigt for historieskrivningens skyld – har været indbudt til nogen som helst forhandlinger om, hvordan man kunne få gennemført de her løfter, som S og SF gav den danske befolkning den 20. august.
Morten Østergaard (RV), 2006-05-03:
Men jeg vil gerne spørge statsministeren som opfølgning på det, hr. Steen Gade også sagde: Fru Henriette Kjær besøgte asylcenteret og kaldte forholdene umenneskelige, og jeg har besøgt et asylcenter og synes, at forholdene er uanstændige.
Karsten Nonbo (V), 2013-02-07:
Jeg har fulgt den sidste del af debatten og skal som sådan ikke udtale mig om lovforslaget i sin helhed, men når man stopper den her nultolerance med hensyn til spiritus ved brug af fodlænke ved hjemmeafsoning, så tør jeg godt spå, at der sker nøjagtig det, at så drikker man, til man bliver taget første gang.
Jesper Petersen (S), 2017-05-19:
Hvorfor var det ikke en prioritet for Venstre, når man forhandlede finansloven, når man kom med sit oplæg til finanslov, at der også var behov for at rette op, når det handler om at modgå momssvig, styrke virksomhedsligningen, sørge for, at der er en kontrol mod social dumping, skattely osv., alle de ting, der er behov for at løfte, men som man afviste at gøre noget ved, da vi forhandlede?
Jane Heitmann (V), 2013-05-17:
Vi ser gerne, at regeringen internationalt set opfordrer til fjernelse af transkønnede fra WHO's liste og fjerner transkønnede fra Sundhedsstyrelsens liste, ligesom vi gerne ser en præcisering af, at psykisk udredning bør ske på et lægefagligt grundlag vurderet fra sag til sag.
Ole Sohn (SF), 2003-11-04:
Det er ikke ideen - i hvert fald ikke set med forespørgernes øjne - at vi i dag skulle tage en debat om, hvorvidt efterlønsordningen er god eller dårlig, eller hvorvidt alle mulige andre elementer i a-kasse-reglerne er gode eller dårlige, men alene inden for de eksisterende rammer, etablerede ordninger, gældende lovgivning at sige: Hvad kan vi gøre for at lette arbejdet
Villy Søvndal (SF), 1997-11-14:
er det da fint nok, men så synes jeg, man anstændigvis skal komme herop og gøre rede for det. Jeg forventer altså, at de par ordførere, der har tordnet så meget i dag, kommer herop og bekræfter, at de har været med til at forlænge perioden voldsomt meget mere, end dette lille forslag gør, og at man altså fuldstændig har ændret holdning i forhold til dengang.
Frode Sørensen (S), 2002-04-11:
Så vil jeg smide en ny pind på bålet og sige: Det område, jeg kommer fra i min dagligdag, lider for øjeblikket temmelig meget under de prisforskelle, der er på varerne i Danmark og Tyskland, og de prisforskelle, vi ser, er altså også med til at stimulere grænsehandelen.
Morten Bødskov (S), 2021-11-19:
I starten af oktober måned er der sket en revidering af EU's sortliste, hvor tre lande som sagt er blevet fjernet fra listen, bl.a. Seychellerne, og de tre lande er blevet fjernet fra sortlisten, fordi de har gjort fremskridt ved implementeringen af OECD-standarden for informationsudveksling, som er det centrale her.
Peter Kofod (DF), 2018-12-05:
Vi synes simpelt hen, at der skal gås hårdere til de her mennesker, og vi forstår heller ikke, at Rigsadvokaten, når strafferammerne for det her generelt er så høje, kan komme frem til, at den overvejende del af sager lægger sig i en del af strafferammen, der er så lav, at hvis man skulle lave en figur for at stille det op, ville det være svært at se det komme op fra bundlinjen, hvad niveauet i virkeligheden er, i forhold til hvad rammerne jo giver mulighed for.
Mogens Lykketoft (S), 2010-10-06:
Det spørgsmål, jeg har prøvet at få besvaret i dag, men som jeg tilsyneladende ikke kan få et klart svar på, er, i hvor høj grad den nuværende statsminister også var involveret i at prøve at dække over hele sagen. Så vil jeg bare afslutningsvis føje til med hensyn til statsministerens subjektive bedømmelse af, hvilke forskellige kasketter jeg optræder med: Ja, jeg har bedømt sagen som statsrevisor, og der har jeg sammen med to andre kollegaer indtaget nøjagtig samme holdning, som samtlige statsrevisorer har haft i alle sager tidligere, i hvert fald siden 1991.
Frank Jensen (S), 2002-02-05:
Men kan vi ikke få helt rede på - for jeg synes, det er meget vigtigt; man sidder jo nu ude på skolerne og skal planlægge - de budgetoverslagstal, hvor vi har fremskrivninger fra Undervisningsministeriet, der administrerer det her, der viser, at det er en nedgang på 7.000 kr. pr. årselev.
Lise Hækkerup (S), 1999-02-11:
Vi opfordrer heller ikke ministeren til her og nu at oprette f.eks. de i øvrigt meget omdiskuterede 40 stillinger øremærket til kvinder, men hvis det viser sig, at de initiativer, der allerede er iværksat, ikke nytter, og hvis det viser sig, at institutionerne ikke lever op til deres forpligtelser i forhold til fremme af ligestilling, så er det måske værd at overveje. I hvert fald er det vigtigt at gøre institutionerne opmærksomme på, at der skal ske noget nu.
Per Clausen (EL), 2006-02-01:
Nu drøfter jeg videre med fødevareindustrien og Forbrugerrådet og regner med i løbet af kort tid at have etableret en ernæringsmærkningsordning, som selvfølgelig ikke kan blive den succes i form af, at der kommer mærker på varerne ude i butikkerne, som den ville have været, hvis detailhandelen havde villet medvirke.
Keld Albrechtsen (EL), 2004-11-16:
Hvad angår nybyggeriet, så var det ministeren, der sagde, at man måske kunne overveje at indføre en anvisningsret i nybyggeriet, men jeg kan forstå på fru Inge-Lene Ebdrup, at hvis ministeren kommer med det forslag, så stopper det omgående nybyggeriet.
Carsten Bach (LA), 2024-12-13:
Først vil jeg sige i forhold til mine bemærkninger i talens indledning om formatet, at vi jo faktisk i forhold til Arktis har haft en tradition for en forespørgselsdebat i Folketingssalen, men den har vi fundet et andet format til, så den foregår under andre omstændigheder og i Landstingssalen.
Ole Stavad (S), 2006-10-04:
Ministeren siger stadig, at det passer, men hvis jeg lige må slutte med at tage udgangspunkt i min egen kommune, Jammerbugt Kommune – som i øvrigt også har en Venstreborgmester, og som skulle være en af de store vindere med denne reform og derfor er tvunget til at nedsætte skatten med næsten det maksimale – er den alligevel er kommet i en sådan situation, at den har fået tilskud fra puljen for vanskeligt stillede kommuner.
Kim Mortensen (S), 2007-01-24:
Se, nu er vi ved at nå frem til kernen, nemlig at der ikke er noget ændret i regeringens energistrategi i forhold til den såkaldte energistrategi, der blev præsenteret for lidt over 1½ år siden, som transport- og energiministeren allerede har sagt slet ikke var vidtgående nok.
Sophie Løhde (V), 2012-03-29:
Jeg skal på den baggrund på vegne af Venstre, Dansk Folkeparti, Liberal Alliance og De Konservative fremsætte følgende: Forslag til vedtagelse »Folketinget konstaterer, at patienternes ret til hurtig behandling inden for 1 måned er en helt unik patientrettighed, som både giver valgfrihed og sikrer lighed i sundhedsvæsenet.